മഴയത്ത് വീടിന്റെ ടെറസില് ഉണക്കാനിട്ട തുണികള് ഓടി എടുത്തോണ്ട് വരുന്നത് പോലെയാണ് ഇവന്മാര്: താലിബാനെ ട്രോളി സോഷ്യല് മീഡിയ തിരുവനന്തപുരം: താലിബാനെ ട്രോളിക്കൊണ്ടുള്ള സോഷ്യല് മീഡിയകളിലെ ചര്ച്ചകള് ശ്രദ്ധേയമാകുന്നു. തീവ്രവാദ സംഘടനകളെയും, അവരെ അനുകൂലിക്കുന്നവരെയും രൂക്ഷമായി വിമര്ശിച്ചും ആക്ഷേപഹാസ്യത്തിലൂടെ അവതരിപ്പിച്ചുമാണ് ട്രോളുകള് പുറത്തു വരുന്നത്. ഭയത്തിന്റെയും ക്രൂരതയുടെയും മുഖമായ താലിബാനെ ഏറ്റവും ഹാസ്യമാത്മകമായിത്തന്നെയാണ് സോഷ്യല് മീഡിയ നോക്കിക്കാണുന്നത്. മഴയത്ത് വീടിന്റെ ടെറസില് ഉണക്കാനിട്ട തുണികള് ഓടി എടുത്തോണ്ട് വരുന്നത് പോലെയാണ് ഇവന്മാര് എപ്പോഴും നടക്കുന്നതെന്നാണ് താലിബാന്റെ വസ്ത്രധാരണയെ കളിയാക്കികൊണ്ടുള്ള ഒരു ഫേസ്ബുക് പോസ്റ്റില് പറയുന്നത്. അതെ പോസ്റ്റിനു താഴെ തന്നെ രസകരമായ പല കമന്റുകളും വന്നുപോകുന്നുണ്ട്. എപ്പഴാ അണ്ടര്ഗ്രൗണ്ട് പോകേണ്ടിവരിക എന്നറിയാത്തത് കൊണ്ട്, എപ്പഴും രണ്ടു ജോഡി ഡ്രസ്സ് കയ്യില് കരുതുന്നതാ എന്നതാണ് മറ്റൊരു ശ്രദ്ധേയമായ കമന്റ്. ഭീതിയോടെ ലോകം മുഴുവന് കാണുന്ന തീവ്രവാദികളെ പരിഹസിക്കുന്ന മലയാളികളുടെ ആര്ജ്ജവത്തേക്കുറിച്ചും ചര്ച്ചകള് നടക്കുന്നുണ്ട്. അതേസമയം, കാബൂളില് നിന്ന് ഇന്ത്യയിലേക്ക് തിരിച്ചു വരാന് ആഗ്രഹിക്കുന്ന എല്ലാവരെയും തിരിച്ചെത്തിക്കുമെന്നാണ് കേന്ദ്രം അറിയിച്ചിരിക്കുന്നത്. അതിന് വേണ്ട നടപടികള് എല്ലാം തന്നെ ഇതിനോടകം സ്വീകരിച്ചു കഴിഞ്ഞിട്ടുമുണ്ട്.